เจ้าชายอับดุล มุนตากิมแห่งบรูไน

เจ้าชายอับดุล มุนตากิม (; ประสูติเมื่อวันที่ 17 มีนาคม พ.ศ. 2550) เป็นพระราชโอรสพระองค์แรกในเจ้าชายอัลมุห์ตาดี บิลละห์ มกุฎราชกุมารแห่งบรูไนกับเจ้าหญิงซาระห์แห่งบรูไน ทรงเป็นพระราชนัดดาในสมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาละห์กับสมเด็จพระราชินีซาเลฮาแห่งบรูไน พระองค์มีพระขนิษฐาคือ เจ้าหญิงมูนีระห์ มาดุล (ประสูติเมื่อวันที่ 2 มกราคม พ.ศ. 2554) ทรงอยู่ในลำดับที่ 2 ในการสืบราชสันตติวงศ์แห่งบรูไน ถัดจากพระราชบิดา

 พระประวัติ 
เจ้าชายอับดุล มุนตากิมประสูติในวันที่ 17 มีนาคม พ.ศ. 2550 ที่โรงพยาบาลราจาอิซเตอรีเปองีรันอานักซาเลฮา บันดาร์เสรีเบกาวัน เพื่อเป็นการถวายพระเกียรติแก่การประสูติของพระองค์มีการยิงปืนสลุต 19 นัดจากปืนใหญ่ในบริเวณอิซตานานูรุลอีมัน ซึ่งเป็นที่ประทับอย่างเป็นทางการของสุลต่าน ทรงเป็นพระโอรสพระองค์แรกของเจ้าชายอัลมุห์ตาดี บิลละห์ มกุฎราชกุมารแห่งบรูไน รัชทายาทของสุลต่านแห่งบรูไน ประสูติแต่เจ้าหญิงซาระฮ์แห่งบรูไน พระองค์ทรงอยู่ในลำดับที่ 2 ที่จะขึ้นเป็นสุลต่านแห่งบรูไน ต่อจากพระราชบิดา พระบิดาขององค์เป็นพระราชบุตรพระองค์แรกของสมเด็จพระราชาธิบดีสุลต่านฮัสซานัล โบลเกียห์ ซึ่งเป็นพระอัยกาของพระองค์ พระองค์กำลังทรงศึกษาอยู่ที่ International School Brunei (ISB) ที่ประเทศบรูไน 

 ชีวิตส่วนพระองค์ 
ระหว่างการแข่งขันว่ายน้ำชิงแชมป์บรูไนโอเพ่น และ มาสเตอร์สครั้งที่ 5 ที่ศูนย์กีฬาแห่งชาติฮัสซานัล โบลเกียห์ พระองค์ได้ทำสถิติใหม่ 2 สถิติคือ 1:33.05 ในฟรีสไตล์ 100 ม. และ 51.12 วินาทีในท่ากรรเชียง 50 ม.

พระองค์ได้เข้าร่วมการแข่งขันบาสเก็ตบอลหลายรายการที่เป็นตัวแทนของ ISB รวมถึง U-13 Omni 3×3 Challenge และ U-13 Brunei Youth Cup

พระองค์ทรงเป็นกัปตันทีมฟุตบอลทีมชาติบรูไน U-17 ระหว่างการแข่งขัน AFF U-16 Championship พ.ศ. 2565 ที่ประเทศอินโดนีเซีย พระองค์และทีมส่วนพระองค์ DPMM FC เล่นใน U-15 Brunei Youth League พ.ศ. 2564
ผลจากการแพ้ให้กับ Dessen Chung Min Ting ในการแข่งขัน Brunei Open Badminton Championship พ.ศ. 2561 ทำให้พระองค์ไปไกลถึงรอบรองชนะเลิศ

สำหรับการแข่งขันกีฬาสหพันธ์โรงเรียนนานาชาติบริติชในเอเชีย (FOBISIA) Games รุ่นอายุไม่เกิน 13 ปี พ.ศ. 2562 พระองค์ได้เป็นส่วนหนึ่งของทีมกรีฑาที่ส่งไปเป็นตัวแทนของ ISB ที่จังหวัดภูเก็ต ที่ประเทศไทย

ในปี 2024 พระองค์ได้ทรงร่วมการแข่งขันฟุตบอลชิงแชมป์แห่งชาติอาเซียน รุ่นอายุไม่เกิน 19 ปี 2024 โดยพระองค์รับหน้าที่เป็นหัวหน้าทีมของทีมฟุตบอลทีมชาติบรูไนรุ่นอายุไม่เกิน 19 ปี ลงแข่งขันกับ มาเลเซีย ไทยและสิงคโปร์ จัดแข่งขันที่ประเทศอินโดนีเซีย

พงศาวลี

อ้างอิง

อ
หมวดหมู่:ราชวงศ์บรูไน
หมวดหมู่:เจ้าชายบรูไน
หมวดหมู่:ชาวบรูไน
หมวดหมู่:ชาวบรูไนเชื้อสายสวิส